pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-มาตรการเยียวยา 5,000 บาท (3 เดือน) ไม่ต้องไปที่ธนาคาร สามารถลงทะเบียนเองและใช้บัญชีเดิมที่มีอยู่แล้วได้ [กระทรวงการคลัง]
วันศุกร์ที่ 27 มีนาคม 2563
มาตรการเยียวยา 5,000 บาท (3 เดือน) ไม่ต้องไปที่ธนาคาร สามารถลงทะเบียนเองและใช้บัญชีเดิมที่มีอยู่แล้วได้ [กระทรวงการคลัง]
การลงทะเบียนรับสิทธิตามมาตรการเยียวยา 5,000 บาท (3 เดือน) ซึ่งจะเปิดให้ลงทะเบียนผ่านเว็บไซต์ www.เราไม่ทิ้งกัน.com ในวันเสาร์ที่ 28 มีนาคม 2563 ตั้งแต่เวลา 18.00 น. เป็นต้นไป และเว็บไซต์จะเปิดตลอด 24 ชม.
นายลวรณ แสงสนิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า การลงทะเบียนรับสิทธิตามมาตรการเยียวยา 5,000 บาท (3 เดือน) ซึ่งจะเปิดให้ลงทะเบียนผ่านเว็บไซต์ www.เราไม่ทิ้งกัน.com ในวันเสาร์ที่ 28 มีนาคม 2563 ตั้งแต่เวลา 18.00 น. เป็นต้นไป และเว็บไซต์จะเปิดตลอด 24 ชม. ดังนั้น ในขณะนี้ประชาชนไม่จําเป็นต้องเดินทางไปที่สาขาของธนาคารเพื่อเปิดบัญชีใหม่หรือเพื่อลงทะเบียน โดยประชาชนสามารถลงทะเบียนได้ด้วยตนเอง หรือให้ผู้ใกล้ชิดช่วยลงทะเบียนให้ได้ อีกทั้ง ประชาชนไม่จําเป็นต้องเปิดบัญชีธนาคารใหม่ที่ธนาคารเฉพาะกิจของรัฐ เนื่องจากในขั้นตอนการจ่ายเงิน กระทรวงการคลังสามารถโอนเงินไปได้ทุกธนาคารที่ท่านมีบัญชีอยู่แล้วและได้ลงทะเบียนไว้ โดยมีเงื่อนไขเพียงชื่อและนามสกุลเจ้าของบัญชีจะต้องตรงกับชื่อและนามสกุลที่ลงทะเบียนไว้ นอกจากนี้ สามารถเลือกให้โอนเข้าพร้อมเพย์ที่ผูกกับหมายเลขประจําตัวประชาชนก็ได้ โดยประชาชนจะได้รับเงินเร็วที่สุด 7 วันทําการหลังจากการลงทะเบียนและตรวจสอบผ่านเกณฑ์คุณสมบัติที่กําหนด
ทั้งนี้ กระทรวงการคลังได้กําหนดให้การลงทะเบียนและจ่ายเงินเป็นการดําเนินการผ่านระบบออนไลน์เป็นหลัก เพื่อความสะดวกและปลอดภัยของประชาชนมากที่สุด และให้สอดรับกับแนวปฏิบัติของกระทรวงสาธารณสุขในการอยู่บ้าน หยุดเชื้อ เพื่อชาติ
Call Center ธนาคารกรุงไทย จํากัด (มหาชน) โทร. 02-111-1144 และ สํานักนโยบายการคลัง สํานักงานเศรษฐกิจการคลัง โทร. 0 2273 9020 ต่อ 3558 3563 3557 3569 3556
รัฐบาลไทย-ข่าวทำเนียบรัฐบาล-กรมทางหลวงขยายทางหลวงหมายเลข 344 สายบ้านบึง - แกลง ตอน 1 ส่วนที่ 2 จ.ชลบุรี แล้วเสร็จ
วันอังคารที่ 15 สิงหาคม 2560
กรมทางหลวงขยายทางหลวงหมายเลข 344 สายบ้านบึง - แกลง ตอน 1 ส่วนที่ 2 จ.ชลบุรี แล้วเสร็จ
กรมทางหลวง (ทล.) กระทรวงคมนาคม ดําเนินโครงการขยายถนนทางหลวงหมายเลข 344 สายบ้านบึง - แกลง พื้นที่ อ.บ้านบึง จ.ชลบุรี ระยะทางรวม 37.6 กิโลเมตร
เพื่อเพิ่มศักยภาพสายทาง และสนับสนุนการเดินทางเข้าสู่แหล่งท่องเที่ยว รวมทั้งเชื่อมโยงการเดินทางไปยังประเทศเพื่อนบ้าน รองรับโครงการพัฒนาระเบียงเศรษฐกิจภาคตะวันออก (EEC) ปัจจุบันโครงการก่อสร้างตอน 1 ส่วนที่ 2 แล้วเสร็จ และเปิดให้ประชาชนใช้สัญจร เพื่ออํานวยความสะดวก ปลอดภัย และแก้ไขปัญหาการจราจรบนทางหลวง
นายจิรุตม์ วิศาลจิตร ผู้ตรวจราชการกระทรวงคมนาคม และโฆษกกระทรวงฯ กล่าวว่า กระทรวงคมนาคมได้กําหนดยุทธศาสตร์พัฒนาโครงสร้างพื้นฐานและการให้บริการระบบคมนาคมขนส่ง เชื่อมโยงพื้นที่ทางเศรษฐกิจที่มีศักยภาพ รองรับกลุ่มอุตสาหกรรมเป้าหมาย เชื่อมโยงการเดินทางเข้าสู่แหล่งท่องเที่ยว เพื่อยกระดับคุณภาพชีวิตของประชาชน และเพิ่มขีดความสามารถในการแข่งขันของประเทศให้สูงขึ้น สอดคล้องกับนโยบายรัฐบาลด้านการลงทุนภายใต้โครงการพัฒนาระเบียงเศรษฐกิจภาคตะวันออก ระยะ 5 ปี (พ.ศ. 2560 - 2564) รวมถึงเชื่อมโยงเส้นทางคมนาคมขนส่งให้ภาคตะวันออกเป็นประตูสู่ประเทศในแถบอาเซียนและจีนตอนใต้
ทางหลวงหมายเลข 344 สายชลบุรี - แกลง เป็นเส้นทางหลักในการขนส่งสินค้าในภาคตะวันออก มีอายุการใช้งานมานาน มีรถบรรทุกหนักผ่านเส้นทางเป็นจํานวนมาก ส่งผลให้ผิวทางมีสภาพชํารุด และการจราจรติดขัด โดยเฉพาะช่วง อ.บ้านบึง - อ.แกลง ทําให้ผู้ใช้ทางไม่ได้รับความสะดวกและเกิดอุบัติเหตุบ่อยครั้ง เพื่อการแก้ไขปัญหาดังกล่าว ทล. ได้ดําเนินโครงการก่อสร้างขยายทางหลวงหมายเลข 344 สายบ้านบึง - แกลง ระยะทางรวม 37.6 กิโลเมตร โดยเริ่มก่อสร้างตอนที่ 1 ส่วนที่ 2 ที่ กม.41+100 - 62+600 ในพื้นที่ อ.บ้านบึง จ.ชลบุรี ระยะทาง 21.5 กิโลเมตร งบประมาณ 526,298,000 บาท ลักษณะโครงการได้ปรับปรุงผิวทางเป็นมาตรฐานชั้นทางพิเศษขนาด 4 ช่องจราจร ความกว้างต่อหนึ่งช่องจราจร 3.5 เมตร ไหล่ทางกว้าง 2.5 เมตร มีเกาะกลางเพื่อแบ่งทิศทางการจราจรอย่างชัดเจน พร้อมงานติดตั้งระบบไฟฟ้าแสงสว่าง ปัจจุบันโครงการก่อสร้างตอนที่ 1 ส่วนที่ 2 แล้วเสร็จ เปิดให้ประชาชนใช้สัญจร ช่วยเพิ่มศักยภาพสายทางให้สะดวก รวดเร็วและปลอดภัย แก้ไขปัญหาการจราจร ช่วยส่งเสริมคุณภาพชีวิต เศรษฐกิจ และสังคมของจังหวัด รองรับการขนส่งสินค้าไปสู่ผู้บริโภค ทั้งในประเทศและต่างประเทศ รวมถึงสนับสนุน EEC สามารถสอบถามข้อมูลเพิ่มเติมได้ที่ แขวงทางหลวงชลบุรีที่ 1 โทร. 0 2354 6668 - 75 ต่อ 54203 หรือสายด่วนกรมทางหลวง 1586 (โทรฟรีทุกเครือข่ายตลอด 24 ชั่วโมง)
รัฐบาลไทย-ข่าวทำเนียบรัฐบาล-กระทรวงดิจิทัลฯ เตรียมความพร้อมนำ Thailand Pavilion โชว์ในงาน World Expo 2020 Dubai นิทรรศการที่ใหญ่ที่สุดในโลก  เดินหน้านำคณะผู้จัดงานฯร่วมประชุม IPM 2018  ณ เมืองดูไบ
วันศุกร์ที่ 30 พฤศจิกายน 2561
กระทรวงดิจิทัลฯ เตรียมความพร้อมนํา Thailand Pavilion โชว์ในงาน World Expo 2020 Dubai นิทรรศการที่ใหญ่ที่สุดในโลก  เดินหน้านําคณะผู้จัดงานฯร่วมประชุม IPM 2018  ณ เมืองดูไบ
กระทรวงดิจิทัลฯ
p.p1 {margin: 0.0px 0.0px 10.0px 0.0px; text-indent: 36.0px; font: 16.0px Helvetica; -webkit-text-stroke: #000000}
p.p2 {margin: 0.0px 0.0px 10.0px 0.0px; text-indent: 36.0px; font: 16.0px Helvetica; -webkit-text-stroke: #000000; min-height: 19.0px}
p.p3 {margin: 0.0px 0.0px 10.0px 0.0px; text-align: center; font: 20.0px Helvetica; -webkit-text-stroke: #000000}
span.s1 {font-kerning: none}
p.p1 {margin: 0.0px 0.0px 10.0px 0.0px; text-indent: 36.0px; font: 16.0px Helvetica; -webkit-text-stroke: #000000}
p.p2 {margin: 0.0px 0.0px 10.0px 0.0px; text-indent: 36.0px; font: 16.0px Helvetica; -webkit-text-stroke: #000000; min-height: 19.0px}
p.p3 {margin: 0.0px 0.0px 10.0px 0.0px; text-align: center; font: 20.0px Helvetica; -webkit-text-stroke: #000000}
span.s1 {font-kerning: none}
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม ในฐานะ Commissioner General of Section of Thailand Pavilion พร้อมด้วย ดร.กษิติธร ภูภราดัย รองผู้อํานวยการสํานักงานส่งเสริมเศรษฐกิจดิจิทัล และผู้อํานวยการโครงการ World Expo 2020 Dubai ได้เข้าร่วมการประชุม International Participants Meeting 2018 หรือ (IPM 2018 ) ณ เมืองดูไบ สหรัฐอาหรับเอมิเรตส์ ในระหว่างวันที่ 26-27 พฤศจิกายน 2561 เพื่อรับทราบและทําความเข้าใจถึงกระบวนการจัดงานฯ แผนงาน กฎระเบียบต่างๆ ตลอดจนติดตามความคืบหน้าในการเตรียมงานของประเทศต่าง ๆ ที่เข้าร่วมจัดงาน World Expo 2020 Dubai ซึ่งประเทศไทยก็จะพยายามอย่างดีที่สุดเพื่อดึงดูดให้คนเข้ามาเยี่ยมชม Thailand Pavilion อย่างน้อย 7% หรือประมาณ 2 ล้านคนเกิดความประทับใจและกระตุ้นให้เกิดการขับเคลื่อนทางเศรษฐกิจทั้งในด้านการค้า การท่องเที่ยว และการลงทุนตามมาในอนาคต ซึ่งงาน World Expo 2020 Dubai  จะจัดขึ้นระหว่างเดือนตุลาคม 2563 - เมษายน 2564
*******************
รัฐบาลไทย-ข่าวทำเนียบรัฐบาล-รองนรม.และรมว.กห. ลงพื้นที่ตรวจราชการ จว.สมุทรสาคร ย้ำต้องทำงานหนักมากขึ้นร่วมกันทุกฝ่าย แก้ปัญหาประมงผิดกฎหมายให้ต่างประเทศยอมรับ
วันจันทร์ที่ 5 มีนาคม 2561
รองนรม.และรมว.กห. ลงพื้นที่ตรวจราชการ จว.สมุทรสาคร ย้ําต้องทํางานหนักมากขึ้นร่วมกันทุกฝ่าย แก้ปัญหาประมงผิดกฎหมายให้ต่างประเทศยอมรับ
รองนรม.และรมว.กห. ลงพื้นที่ตรวจราชการ จว.สมุทรสาคร ย้ําต้องทํางานหนักมากขึ้นร่วมกันทุกฝ่าย แก้ปัญหาประมงผิดกฎหมายให้ต่างประเทศยอมรับ
5 มี.ค.61 พล.อ.ประวิตร วงษ์สุวรรณ รองนรม.และรมว.กห. เดินทางไปตรวจราชการในพื้นที่จังหวัดสมุทรสาคร ในการแก้ปัญหาการทําประมงผิดกฎหมาย. การแก้ปัญหาการค้ามนุษย์ และการคุ้มครองสวัสดิการแรงงาน
โดย ตรวจเยี่ยมการปฏิบัติงานของศูนย์ควบคุมการแจ้งเข้า - แจ้งออกเรือประมง เขต 1 สมุทรสาคร ซึ่งเป็นการทํางานร่วมกันของหลายส่วนราชการ เช่น กรมทรัพยากรชายฝั่ง กรมประมง กรมเจ้าท่า กองทัพเรือ หน่วยงานศรชล. และตํารวจน้ํา ในการควบคุม แจ้งเรือ เข้า - ออก
โดยสรุปภาพรวม การแก้ปัญหาการทําประมงผิดกฎหมายในพื้นที่ ตามแนวทางรัฐบาล มีความคืบหน้าไปมาก โดย 2 ปีที่ผ่านมา พบสัดส่วนการกระทําผิดของเรือประมงกลุ่มเสี่ยงลดลงอย่างเห็นได้ชัด ผู้ประกอบการประมงให้ความร่วมมือด้วยดี ในการปรับการทําประมงให้ถูกต้องได้มาตรฐานตามกฎหมายกําหนด
พล.อ.ประวิตร ได้กล่าว ขอบคุณและให้กําลังใจการทํางานของเจ้าหน้าที่ทุกฝ่ายที่ผ่านมา และย้ําต้องทํางานหนักร่วมกันทุกฝ่าย โดยให้ความสําคัญเร่งด่วน ในเรื่องที่มีผลกระทบ ต่อการส่งออกสินค้าสัตว์น้ําและความเชื่อมั่น ของประเทศ และขอให้ต้องคงความต่อเนื่องในการบังคับใช้กฎหมายอย่างเข้มข้น กําหนดมาตรการป้องกัน ขจัดเงื่อนไขการทําประมงผิดกฎหมาย เพื่อยกระดับมาตรฐานการทําประมงให้สอดคล้องกับมาตรฐานสากล โดยเน้นให้ความสําคัญ กับการตรวจสอบย้อนกลับ ซึ่งต้องไม่ให้มีการขนถ่ายแรงงานและปลาในทะเล รวมทั้งต้องให้การคุ้มครองแรงงานด้านสวัสดิการ ไม่ให้ตกเป็นเหยื่อการค้ามนุษย์หรือมีการบังคับใช้แรงงานโดยเด็ดขาด โดยเฉพาะในกลุ่มเสี่ยง ทั้งเรือที่ต่ํากว่า 30 ตันกรอส และผู้ประกอบการที่เคยกระทําผิด
ขณะเดียวกันกัน ต้องเปิดโอกาสให้มีการทํางานกับองค์กรไม่ใช่ภาครัฐ (NGOs) ใกล้ชิดมากขึ้น ทั้งการลงพื้นที่และการแลกเปลี่ยนข้อมูลที่ถูกต้องร่วมกัน รวมทั้งการสร้างความเข้าใจและการมีส่วนร่วมกับประชาชนมากขึ้น
หลังจากนั้น ได้เดินทางไปตรวจเยี่ยมการปฏิบัติงานของ ศูนย์บริการจดทะเบียนแรงงานต่างด้าวแบบเบ็ดเสร็จจังหวัด (One Stop Service) ณ โรงพยาบาลสมุทรสาคร ซึ่งมีแรงงานต่างด้าวที่ได้รับอนุญาตทํางานในจังหวัดสมุทรสาครถึง 292,854 คน โดยพล.อ.ประวิตร ได้ ย้ําขอให้บูรณาการเพิ่มประสิทธิภาพการทํางานของศูนย์ฯ และเร่งดําเนินการจดทะเบียนให้ทันภายใน มิ.ย.61 พร้อมทั้ง กํากับดูแลสวัสดิภาพแรงงานให้เป็นไปตามมาตรฐานตามกฎหมายกําหนด
รัฐบาลไทย-ข่าวทำเนียบรัฐบาล-ธ.ก.ส. จับมือ สำนักงานสลากฯ รับขึ้นรางวัลลอตเตอรี่ เริ่มมีนาคมนี้
วันพฤหัสบดีที่ 30 มกราคม 2563
ธ.ก.ส. จับมือ สํานักงานสลากฯ รับขึ้นรางวัลลอตเตอรี่ เริ่มมีนาคมนี้
ธ.ก.ส.จับมือสํานักงานสลากกินแบ่งรัฐบาลลงนามเป็นตัวแทนรับขึ้นรางวัลสลาก โดยรับขึ้นรางวัลทุกรางวัลยกเว้นรางวัลที่ 1 คิดค่าธรรมเนียมเพียงร้อยละ 1 พร้อมเร่งอบรมพัฒนาทักษะพนักงานเพื่อเตรียมความพร้อมในการให้บริการ เริ่มมีนาคมนี้ ที่ ธ.ก.ส. ทุกสาขาทั่วประเทศ
วันนี้ (30 มกราคม 2563) ณ ห้องแถลงข่าว กระทรวงการคลัง ถนนพระรามที่ 6 แขวงสามเสนใน เขตพญาไท กรุงเทพ ได้มีพิธีลงนาม “สัญญาให้บริการจ่ายเงินรางวัล” ระหว่าง ธนาคารเพื่อการเกษตรและสหกรณ์การเกษตร กับ สํานักงานสลากกินแบ่งรัฐบาล โดย นายอภิรมย์ สุขประเสริฐ ผู้จัดการ ธ.ก.ส. และ พันตํารวจเอกบุญส่ง จันทรีศรี ผู้อํานวยการสํานักงานสลากกินแบ่งรัฐบาล ในการให้ ธ.ก.ส.เป็นตัวแทนรับขึ้นรางวัลสลากของสํานักงานสลากกินแบ่งรัฐบาล ผ่านเคาน์เตอร์สาขาของธนาคาร เพื่อสร้างทางเลือกให้แก่ผู้ซื้อสลากที่ถูกรางวัลให้สามารถรับเงินรางวัลได้ง่ายยิ่งขึ้น อีกทั้งมีค่าธรรมเนียมต่ําเพียงร้อยละ 1 โดยผู้ถูกรางวัลสลากสามารถฝากเงินได้ทันที ทําให้สะดวกและปลอดภัย
นายอภิรมย์ สุขประเสริฐ ผู้จัดการ ธ.ก.ส. กล่าวว่า การลงนามเป็นตัวแทนรับขึ้นรางวัลในครั้งนี้ จะทําให้เกษตรกรลูกค้าและประชาชนผู้ซื้อสลากที่ถูกรางวัลมีความสะดวกในการรับเงินรางวัลในทุกรางวัล ยกเว้นรางวัลที่ 1 โดยเสียค่าธรรมเนียมเพียงร้อยละ 1 ของมูลค่ารางวัลแต่ละรางวัล และค่าอากรแสตมป์/ ภาษีหัก ณ ที่จ่าย ตามที่กฎหมายกําหนด ในอัตราร้อยละ 0.5 – 1 ของมูลค่าเงินรางวัล ตามประเภทสลาก ทั้งนี้ ธ.ก.ส. จะทําการจ่ายเงินรางวัลเฉพาะงวดปัจจุบันที่ออกรางวัลเพียงงวดเดียว บริการดังกล่าวช่วยประหยัดค่าใช้จ่ายให้แก่ผู้ถูกรางวัลสลากกินแบ่งรัฐบาล อีกทั้งสามารถฝากเงินเข้าบัญชีหรือทําธุรกรรมอื่น ๆ ที่ ธ.ก.ส. สาขาได้ทันที นอกจากนี้ยังเป็นการส่งเสริมการออมให้กับลูกค้าปัจจุบันและประชาชนทั่วไปที่ยังไม่ได้เป็นลูกค้า ให้สามารถฝากเงินกับ ธ.ก.ส. ได้ง่ายยิ่งขึ้น ในการนี้ ได้มีการเตรียมความพร้อมในการให้บริการผ่านการจัดอบรมหลักสูตร “การให้บริการจ่ายเงินรางวัลสลากของสํานักงานสลากกินแบ่งรัฐบาล” ให้กับพนักงานประจําสาขา เพื่อสร้างความรู้ความเข้าใจ ทักษะต่าง ๆ เกี่ยวกับการจ่ายเงินรางวัลและการตรวจพิสูจน์สลาก โดยจะเริ่มเปิดให้บริการในงวดการออกรางวัล งวดประจําวันที่ 1 มีนาคม 2563 เป็นต้นไป ณ ธ.ก.ส. สาขา 1,272 สาขาทั่วประเทศ
พ.ต.อ.บุญส่ง จันทรีศรี ผู้อํานวยการสํานักงานสลากกินแบ่งรัฐบาล กล่าวว่า ความร่วมมือครั้งนี้นอกจากช่วยให้ผู้ซื้อสลากฯ ได้รับความสะดวกในการขึ้นรางวัลและลดรายจ่ายค่าขึ้นรางวัลจากพ่อค้ารับซื้อรางวัลแล้ว ที่สําคัญยังช่วยบรรเทาปัญหาการนําสลากฯปลอมมาขึ้นรางวัลด้วย เนื่องจากสาขาของ ธ.ก.ส.มีการตรวจสอบสลากด้วยเครื่องมือ อุปกรณ์ที่ทันสมัย ได้มาตรฐาน และเจ้าหน้าที่ซึ่งผ่านการอบรมในเรื่องการให้บริการจ่ายเงินรางวัลโดยเฉพาะ
ผู้อํานวยการสํานักงานสลากฯ กล่าวต่อไปอีกว่า ตามกฎหมายผู้ถูกรางวัลสลากกินแบ่งรัฐบาล จะต้องมาขึ้นรางวัลภายใน 2 ปี ไม่เช่นนั้นจะขาดอายุและไม่สามารถขึ้นรางวัลได้อีก ซึ่งสํานักงานฯจะต้องนําเงินรางวัลเหล่านี้นําส่งเป็นรายได้แผ่นดินต่อไป และขอแนะนําให้ผู้ซื้อสลาก ตรวจสอบรางวัลอย่างรอบคอบเพื่อรักษาประโยชน์ของตัวเอง ซึ่งปัจจุบันสํานักงานสลากฯ ก็ได้มีการพัฒนาช่องทางการตรวจสอบรางวัลผ่านระบบออนไลน์ให้ได้รับความสะดวกยิ่งขึ้น ทั้งผ่านทางเว็บไซต์ www.glo.or.th แอพพลิเคชันของสํานักงานฯ GLO Lottery Official สามารถดาวน์โหลดได้ทั้งในระบบ Android และ Ios เพียงกรอกตัวเลข หรือสแกนคิวอาร์โค้ดก็สามารถตรวจรางวัลได้ทันที
รัฐบาลไทย-ข่าวทำเนียบรัฐบาล-สธ.เตือนเจ้าหน้าที่กระทรวงสาธารณสุขระมัดระวังการรีวิวสินค้า
วันจันทร์ที่ 30 เมษายน 2561
สธ.เตือนเจ้าหน้าที่กระทรวงสาธารณสุขระมัดระวังการรีวิวสินค้า
โฆษกกระทรวงสาธารณสุขเตือน ข้าราชการ พนักงาน ลูกจ้าง เจ้าหน้าที่กระทรวงสาธารณสุข ระมัดระวังการโฆษณาสินค้าและบริการ อาจผิดวินัยข้าราชการพลเรือน
โฆษกกระทรวงสาธารณสุขเตือน ข้าราชการ พนักงาน ลูกจ้าง เจ้าหน้าที่กระทรวงสาธารณสุข ระมัดระวังการโฆษณาสินค้าและบริการ อาจผิดวินัยข้าราชการพลเรือน
วันนี้(30 เมษายน 2561)นายแพทย์โอภาสการย์กวินพงศ์รองปลัดกระทรวงสาธารณสุขและโฆษกกระทรวงสาธารณสุข ให้สัมภาษณ์ว่า ขณะนี้มีการโฆษณาผลิตภัณฑ์สุขภาพ เครื่องสําอาง ทางเว็บไซต์โดยใช้บุคคลที่มีชื่อเสียง บุคคลที่น่าเชื่อถือ หรือเจ้าหน้าที่ทางการแพทย์เข้าไปเกี่ยวข้อง ซึ่งตามกฎระเบียบข้าราชการพลเรือนเจ้าหน้าที่ไม่สามารถโฆษณาหรือเป็นแบบการโฆษณาผลิตภัณฑ์สุขภาพหรือการบริการ โดยเฉพาะการใส่เครื่องแบบหรือชุดที่แสดงให้เห็นว่าเป็นเจ้าหน้าที่กระทรวงสาธารณสุข จึงขอให้ระมัดระวังการให้ข้อมูลหรือรีวิวสินค้า ในรูปแบบโฆษณาแฝงทางเว็บไซต์ออนไลน์ หรือออฟไลน์
ซึ่งการใช้ตําแหน่งหน้าที่โฆษณาผลิตภัณฑ์อาหารเสริมอาจผิดวินัยข้าราชการพลเรือน กรณีอาศัยหรือยอมให้ผู้อื่นอาศัยตําแหน่งหน้าที่ราชการของตนหาประโยชน์แก่ตนเองหรือผู้อื่นโดยมิชอบตามมาตรา83(3) และอาจเป็นความผิดทางวินัย กรณีข้าราชการกระทําการหรือยอมให้ผู้อื่นกระทําการหาผลประโยชน์ซึ่งอาจทําให้เสื่อมเสียเกียรติศักดิ์ของตําแหน่งหน้าที่ราชการของตน ทําให้ประชาชนไม่ศรัทธาและไม่ให้ความร่วมมือกับทางราชการตามมาตรา 83(5) แห่งพระราชบัญญัติระเบียบข้าราชการพลเรือน พ.ศ. 2551 โดยจะต้องให้กลุ่มเสริมสร้างวินัยและระบบคุณธรรมพิจารณาเป็นกรณีไป
ขอเตือนประชาชนให้เลือกซื้อสินค้าจากแหล่งที่เชื่อถือได้ และตรวจสอบความน่าเชื่อถือจากสายด่วน อย. 1556 ,Oryor Smart Application,Line : FDAthaiหรือเว็บไซต์fda.moph.go.thสําหรับบริการสุขภาพและคลินิกทุกประเภทให้ตรวจสอบที่กรมสนับสนุนบริการสุขภาพที่02-193-7000นายแพทย์โอภาสกล่าว
*********************30 เมษายน 2561
รัฐบาลไทย-ข่าวทำเนียบรัฐบาล-รมว.สุริยะ ให้ ประธานกรรมการบริษัท เอสโซ่ (ประเทศไทย) เข้าพบเพื่อนำเสนอโครงการการลงทุนในอุตสาหกรรมปิโตรเคมีขั้นสูง
วันจันทร์ที่ 23 กันยายน 2562
รมว.สุริยะ ให้ ประธานกรรมการบริษัท เอสโซ่ (ประเทศไทย) เข้าพบเพื่อนําเสนอโครงการการลงทุนในอุตสาหกรรมปิโตรเคมีขั้นสูง
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้ Mr. Jeremy R. Osterstock ประธานกรรมการและกรรมการผู้จัดการบริษัท เอสโซ่ (ประเทศไทย) จํากัด (มหาชน) นําคณะเข้าพบ ณ ห้องรับรอง 2 ชั้น 2 สํานักงานปลัดกระทรวงอุตสาหกรรม
วันนี้ (23 กันยายน 2562) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้ Mr. Jeremy R. Osterstock ประธานกรรมการและกรรมการผู้จัดการบริษัท เอสโซ่ (ประเทศไทย) จํากัด (มหาชน) นําคณะเข้าพบ เพื่อนําเสนอโครงการการลงทุนในอุตสาหกรรมปิโตรเคมีขั้นสูง และความก้าวหน้าของโครงการต่างๆ ที่จะลงทุนในประเทศไทย โดยมีนายภิรมย์ พลวิเศษ เลขานุการรัฐมนตรีว่าการกระทรวงอุตสาหกรรม นายสรวุฒิ เนื่องจํานงค์ นางสาวสุชาดา แทนทรัพย์ และนายอดิทัต วะสีนนท์ รองผู้อํานวยการสํานักงานเศรษฐกิจอุตสาหกรรม ร่วมด้วย ณ ห้องรับรอง 2 ชั้น 2 สํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-กระทรวงมหาดไทย แจ้งทุกจังหวัดจัดกิจกรรมจิตอาสาพัฒนาเพื่อถวายพระราชกุศลและน้อมรำลึกพระมหากรุณาธิคุณของพระมหากษัตริย์ไทย 3 พระองค์
วันพฤหัสบดีที่ 10 ตุลาคม 2562
กระทรวงมหาดไทย แจ้งทุกจังหวัดจัดกิจกรรมจิตอาสาพัฒนาเพื่อถวายพระราชกุศลและน้อมรําลึกพระมหากรุณาธิคุณของพระมหากษัตริย์ไทย 3 พระองค์
กระทรวงมหาดไทย แจ้งทุกจังหวัดจัดกิจกรรมจิตอาสาพัฒนาเพื่อถวายพระราชกุศลและน้อมรําลึกพระมหากรุณาธิคุณของพระมหากษัตริย์ไทย 3 พระองค์
วันนี้ (10 ต.ค.62) นายฉัตรชัย พรหมเลิศ ปลัดกระทรวงมหาดไทย เปิดเผยว่า พลเอก ประยุทธ์ จันทร์โอชา นายกรัฐมนตรี ได้มีข้อสั่งการให้มีการประชุมเตรียมความพร้อมการจัดกิจกรรมจิตอาสาพัฒนาเพื่อถวายพระราชกุศลและน้อมรําลึกพระมหากรุณาธิคุณของพระมหากษัตริย์ไทย 3 พระองค์ เมื่อวันอังคารที่ 8 ตุลาคม 2562 โดยกระทรวงมหาดไทยได้รับมอบหมายให้ดําเนินการจัดกิจกรรมจิตอาสาเนื่องในโอกาสวันคล้ายวันสวรรคตพระบาท สมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันคล้ายวันพระราชสมภพ พระบาทสมเด็จพระจอมเกล้าเจ้าอยู่หัว และวันคล้ายวันสวรรคต พระบาทสมเด็จพระจุลจอมเกล้าเจ้าอยู่หัว ในส่วนภูมิภาค
นายฉัตรชัย พรหมเลิศ กล่าวว่า พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ได้เห็นชอบให้แจ้งจังหวัดและอําเภอเพื่อพิจารณาดําเนินการจัดกิจกรรมจิตอาสาพัฒนาเพื่อถวายพระราชกุศลและน้อมรําลึกพระมหากรุณาธิคุณของพระมหากษัตริย์ไทย 3 พระองค์ ดังนี้ ในวันที่ 13 ตุลาคม 2562 จัดกิจกรรมจิตอาสาพัฒนาปรับภูมิทัศน์ ทําความสะอาดลําน้ํา คู คลอง ถวายพระราชกุศลและน้อมรําลึกเนื่องในโอกาสวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร จากนั้นในวันที่ 18 ตุลาคม 2562 จัดกิจกรรมจิตอาสาพัฒนา ปรับภูมิทัศน์ ทําความสะอาดศาสนสถาน เช่น วัด โบสถ์ มัสยิด หรืออื่นๆ เพื่อถวายพระราชกุศลและน้อมรําลึกเนื่องในโอกาสวันคล้ายวันพระราชสมภพพระบาทสมเด็จพระจอมเกล้าเจ้าอยู่หัว และในวันที่ 23 ตุลาคม 2562 จัดกิจกรรมจิตอาสาพัฒนา ปรับภูมิทัศน์ ทําความสะอาดบริเวณเส้นทางรถไฟ และระบบสาธารณูปโภคพื้นฐาน เช่น ไฟฟ้า ประปา รวมถึงการตรวจสอบความปลอดภัยและความพร้อมในการใช้งานของระบบไฟฟ้า ประปาในพื้นที่ที่ประสบอุทกภัย หรือกิจกรรมพัฒนาอื่น ๆ ที่เกี่ยวเนื่องกับพระราชกรณียกิจของพระบาทสมเด็จพระจุลจอมเกล้าเจ้าอยู่หัว ถวายพระราชกุศลและน้อมรําลึกเนื่องในโอกาสวันคล้ายวันสวรรคต พระบาทสมเด็จพระจุลจอมเกล้าเจ้าอยู่หัว
นายฉัตรชัย พรหมเลิศ กล่าวเพิ่มเติมว่า เพื่อเป็นการแสดงความจงรักภักดีและน้อมรําลึกในพระมหากรุณาธิคุณเนื่องในโอกาสดังกล่าว กระทรวงมหาดไทย จึงขอเชิญชวนจิตอาสาพระราชทาน 904 วปร. ตลอดจนพี่น้องประชาชนทุกภาคส่วน เข้าร่วมกิจกรรมโดยพร้อมเพรียงกันในวันดังกล่าวข้างต้น ตามเวลาและสถานที่ที่แต่ละจังหวัดและอําเภอกําหนดต่อไป.
กองสารนิเทศ สป.มท.
ครั้งที่ 169/2562
วันที่ 10 ต.ค. 2562
รัฐบาลไทย-ข่าวทำเนียบรัฐบาล-นรม.และ รมว.กห. ขอให้เชื่อมั่น หนักแน่นและเป็นหนึ่งเดียวกัน ร่วมผ่านวิกฤตโรคร้ายอย่างสวัสดิภาพไปด้วยกัน [กระทรวงกลาโหม]
วันอังคารที่ 7 เมษายน 2563
นรม.และ รมว.กห. ขอให้เชื่อมั่น หนักแน่นและเป็นหนึ่งเดียวกัน ร่วมผ่านวิกฤตโรคร้ายอย่างสวัสดิภาพไปด้วยกัน [กระทรวงกลาโหม]
พล.ท.คงชีพ ตันตระวาณิชย์ โฆษก กห. เปิดเผยว่า ฝ่ายความมั่นคงมีความกังวลกับสถานการณ์การบิดเบือนข้อมูล
การให้ข้อมูลอันเป็นเท็จและไม่สร้างสรรค์ที่มีมากขึ้นในปัจจุบัน ท่ามกลางวิกฤตสถานการณ์การแพร่ระบาดของ COVID - 19 โดยอาจเกิดจากการได้รับข้อมูลไม่ถูกต้องครบถ้วน ความไม่ตั้งใจหรืออาจมีความตั้งใจต้องการเสียดสี โทษกันไปมา สร้างความโกรธเกลียด แตกแยกและไม่พอใจกันในสังคมก็ตาม ซึ่งการนําเสนอข้อมูลดังกล่าวผ่านสื่อต่างๆ ไม่เป็นผลดีอย่างมากและทําให้สถานการณ์เลวร้ายลง ท่ามกลางความพยายามและความตั้งใจของทุกภาคส่วน ที่กําลังร่วมกันนําพาประเทศและเพื่อนร่วมชีวิตทุกคนให้สามารถฝ่าวิกฤตภัยครั้งนี้
ฝ่ายความมั่นคง ขอทําความเข้าใจร่วมกันว่า รัฐบาลยังคงระบบบริหารราชการแผ่นดินปกติโดยการแก้ปัญหาวิกฤตโรคระบาด ผ่าน “ศูนย์บริหารสถานการณ์ COVID -19” นําโดย นรม. และ รมว.กห. เพื่อความเป็นเอกภาพในนโยบายและการบูรณาการขับเคลื่อนการทํางานเฉพาะกิจของทุกหน่วยงานร่วมกันในทุกมิติ โดยมีเป้าหมายต้องการผลสัมฤทธิ์สูงสุดในระยะเวลาที่กําหนด เพื่อความอยู่รอดปลอดภัยและสวัสดิภาพของประชาชนทุกชีวิตในภาพรวม
ทั้งนี้ นโยบายจาก“ศูนย์บริหารสถานการณ์ COVID -19” ที่เกี่ยวข้องกับทุกหน่วยงาน จะถูกนําไปจัดทําแผนงาน โครงการและมาตรการต่างๆ รองรับ โดยมีงบประมาณรายจ่ายประจําปี 63 และงบกลางที่ผ่านการอนุมัติ ภายใต้การขับเคลื่อนงาน การกํากับดูแลและอํานวยการของ รอง นรม.และ รมต.ทุกท่าน
ทั้งนี้ พล.อ.ประยุทธ์ จันทร์โอชา นรม.และ รมว.กห. ได้กล่าวย้ําว่า การขับเคลื่อนประเทศฝ่าวิกฤตภัยโรคระบาดครั้งนี้ เป็นความท้าทายที่ยิ่งใหญ่บนความยากลําบากของประชาชนทุกชีวิต โดยมีความมุ่งหวังให้ประชาชนทุกคนต้องหนักแน่น มีความรับผิดชอบตนเองและสังคมมากขึ้น รวมทั้งให้ความร่วมมือกันทางสังคมอย่างแรงกล้า ด้วยความเข้าใจและวางใจกัน พร้อมขอให้เชื่อมั่นในระบบงานและตัวบุคคล ทั้งข้าราชการฝ่ายการเมืองและข้าราชการประจํา เพื่อต่อสู้และผ่านวิกฤตโรคระบาดครั้งนี้ไปด้วยกันอย่างสวัสดิภาพ
รัฐบาลไทย-ข่าวทำเนียบรัฐบาล-"ยุติธรรม" ส่งเสริมการคุ้มครองสิทธิและเสรีภาพของเด็กและเยาวชน กรณีคุณแม่วัยใส
วันพฤหัสบดีที่ 22 มีนาคม 2561
"ยุติธรรม" ส่งเสริมการคุ้มครองสิทธิและเสรีภาพของเด็กและเยาวชน กรณีคุณแม่วัยใส
นางกรรณิการ์ แสงทอง รองปลัดกระทรวงยุติธรรม เป็นประธานการประชุมการคุ้มครองสิทธิและเสรีภาพของเด็กและเยาวชนและการแก้ไขปัญหากรณีคุณแม่วัยใสในความรับผิดชอบของกระทรวงยุติธรรม
ในวันพุธที่ ๒๑ กุมภาพันธ์ ๒๕๖๑ เวลา ๑๔.๐๐ น.
ณ ห้องประชุม ค.ต.ป. ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
นางกรรณิการ์ แสงทอง รองปลัดกระทรวงยุติธรรม
เป็นประธานการประชุมการคุ้มครองสิทธิและเสรีภาพของเด็กและเยาวชน
และการแก้ไขปัญหากรณีคุณแม่วัยใสในความรับผิดชอบของกระทรวงยุติธรรม
เพื่อหารือการจัดทําร่างแผนยุทธศาสตร์การป้องกันและแก้ไขปัญหาการตั้งครรภ์แก่เด็กและเยาวชน
ในความรับผิดชอบของกระทรวงยุติธรรม พ.ศ.๒๕๖๑ – ๒๕๖๒
ในด้านการป้องกันและส่งเสริมสิทธิในการรับรู้ข้อมูลและความรู้เพื่อการป้องกันการถูกละเมิด
ด้านการดูแลช่วยเหลือและคุ้มครอง และด้านการติดตามผล
โดยได้หารือเกี่ยวกับการกําหนดเป้าประสงค์ เป้าหมาย ตัวชี้วัด และกลยุทธ์ในการดําเนินงานตามแผนยุทธศาสตร์ฯ
ทั้งนี้ ได้มุ่งเน้นการสร้างช่องทางการประชาสัมพันธ์และการสร้างการรับรู้ข้อมูลด้านกฎหมายที่เกี่ยวข้อง
ให้แก่เด็กและเยาวชน เพื่อป้องกันปัญหาการถูกละเมิด และป้องกันไม่ให้มีการตั้งครรภ์ก่อนวัยอันควร
รวมทั้งส่งเสริมให้เด็กและเยาวชนได้รับการดูแล ช่วยเหลือ คุ้มครองและเยียวยาจากกระทรวงยุติธรรมอย่างเป็นระบบ
รัฐบาลไทย-ข่าวทำเนียบรัฐบาล-โฆษกกระทรวงยุติธรรม ให้สัมภาษณ์ในประเด็น แนวทางการตั้งคำถามต่อเยาวชนทีมหมูป่า
วันพุธที่ 18 กรกฎาคม 2561
โฆษกกระทรวงยุติธรรม ให้สัมภาษณ์ในประเด็น แนวทางการตั้งคําถามต่อเยาวชนทีมหมูป่า
โฆษกกระทรวงยุติธรรม ให้สัมภาษณ์ในประเด็น แนวทางการตั้งคําถามต่อเยาวชนทีมหมูป่า
ในวันพุธที่ ๑๘ กรกฎาคม ๒๕๖๑ เวลา ๑๔.๐๐ น.
ณ ห้องรับรองกระทรวงยุติธรรม ชั้น ๘ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
นายธวัชชัย ไทยเขียว รองปลัดกระทรวงยุติธรรมและโฆษกกระทรวงยุติธรรม
ให้สัมภาษณ์ในประเด็น แนวทางการตั้งคําถามต่อเยาวชนทีมหมูป่า
ทั้งนี้ มีกําหนดออกอากาศในรายการล้อมวงข่าว เวลาประมาณ ๑๖.๐๐ น. ทางสถานีโทรทัศน์อมรินทร์ทีวี
รัฐบาลไทย-ข่าวทำเนียบรัฐบาล-กรุงไทยผนึกธรรมศาสตร์ สร้างบัณฑิตพันธุ์ใหม่ด้านดิจิทัล
วันพุธที่ 14 สิงหาคม 2562
กรุงไทยผนึกธรรมศาสตร์ สร้างบัณฑิตพันธุ์ใหม่ด้านดิจิทัล
กรรมการผู้จัดการใหญ่ ธนาคารกรุงไทย และอธิการบดี มหาวิทยาลัยธรรมศาสตร์ ร่วมลงนามบันทึกข้อตกลงความร่วมมือทางวิชาการ ด้านการส่งเสริม สนับสนุน พัฒนา และผลิตบุคลากรด้านนวัตกรรมดิจิทัล
วันนี้ (14 สิงหาคม 2562) นายผยง ศรีวณิช กรรมการผู้จัดการใหญ่ ธนาคารกรุงไทย และรองศาสตราจารย์เกศินิ วิฑูรชาติ อธิการบดี มหาวิทยาลัยธรรมศาสตร์ ร่วมลงนามในบันทึกข้อตกลงความร่วมมือทางวิชาการ ด้านการส่งเสริม สนับสนุน พัฒนา และผลิตบุคลากรด้านนวัตกรรมดิจิทัล โดยให้นักศึกษาได้เรียนรู้จากประสบการณ์และเข้าใจกระบวนการทํางานของธนาคาร ด้วยการฝึกปฏิบัติงานหรือจัดทํา Project ด้านนวัตกรรมและการแปรรูปทางดิจิทัลกับทีม Krungthai Innovation Lab ณ อาคารสํานักงานใหญ่ ธนาคารกรุงไทย
นายผยง ศรีวณิช เปิดเผยว่า ธนาคารกรุงไทย ร่วมกับ วิทยาลัยนวัตกรรม มหาวิทยาลัยธรรมศาสตร์ (CITU) สนับสนุนทางวิชาการด้านนวัตกรรมและการแปรรูปทางดิจิทัล ในโครงการ Krungthai - CITU Digital Co-Creation Initiative ซึ่งเป็นการปรับเปลี่ยนรูปแบบการผลิตบัณฑิต ผ่านโครงสร้างหลักสูตร กระบวนการเรียนการสอน และประสบการณ์การเรียนรู้จากการปฏิบัติการจริง เพื่อสร้างบัณฑิตที่มีสมรรถนะและศักยภาพสูง สามารถตอบสนองด้านบุคลากรขององค์กรธุรกิจในอนาคต ที่สําคัญเพื่อให้เกิดการแลกเปลี่ยนองค์ความรู้ด้าน Digital Transformation และด้านอื่นๆ ที่จะนํามาประยุกต์เข้ากับการดําเนินธุรกิจ เพื่อสร้างความร่วมมือในการพัฒนานวัตกรรมทางเทคโนโลยี และนวัตกรรมทางธุรกิจ
“ธนาคารกรุงไทยยินดีและเป็นเกียรติอย่างมากที่มหาวิทยาลัยธรรมศาสตร์ไว้วางใจให้ธนาคารเป็นผู้มีส่วนร่วมในการสร้างบัณฑิตพันธุ์ใหม่ด้านดิจิทัล ซึ่งจะเป็นกําลังสําคัญในการพัฒนาประเทศต่อไปในอนาคต เป็นอีกก้าวสําคัญในการเข้าสู่ Thailand 4.0 สําหรับ Krungthai Innovation Lab ธนาคารจัดตั้งขึ้นเพื่อเป็นศูนย์วิจัยด้านนวัตกรรมและเทคโนโลยีของธนาคาร มีหน้าที่พัฒนานวัตกรรมอันทันสมัยมาประยุกต์ใช้กับธุรกิจของธนาคาร ประกอบด้วย 4 แกนสําคัญได้แก่ 1.Business Innovation 2.Data Innovation 3.Product & Process Innovation และ 4.IT Innovation โดยมีการบริหารจัดการในรูปแบบ Agile Methodology มีสภาพแวดล้อมในการทํางานที่ความสะดวก ทันสมัย ง่ายต่อการปรับกระบวนการทํางานให้ก้าวทันต่อ Digital Transformation พร้อมเป็นต้นแบบในการพัฒนาซอฟแวร์ให้กับธนาคาร และรับมือกับความเปลี่ยนแปลงทางธุรกิจรวมทั้งตอบโจทย์ลูกค้าได้อย่างทันท่วงที” นายผยง ศรีวณิช กล่าวปิดท้าย